行路難
作者：李彌遜
朝代：宋

paragraphs: 江心蟠石蒼虬立，山激江流浪頭急。
風昏月暗魚龍愁，電掣雲奔鬼神入。
船頭星斗天爲低，夜潮生寒洲渚移。
鳴舷鼓枻驚楚子，危檣遠纜號吴兒。
篙師咄咄自相語，明發扁舟繫何許。
半月行江十日風，寸步家山隔秦楚。
黄衫年少金雕鞍，日髙華屋春夢殘。
插花走馬咸陽道，世上空嗟行路難。